Žerčice

Žerčice je obec v Česku v okrese Mladá Boleslav v Stredočeskom kraji, ktorá leží 9 km juhovýchodne od stredu Mladej Boleslavi v úrodnej a pred severnými vetrami chránenej oblasti, na samom okraji tiahleho chrbta Chlum. Obec je príslušná k stavebnému úradu a k matričnému úradu v Dobrovici a finančnému úradu Mladá Boleslav. Z občianskej vybavenosti je v obci vodovod.

1. januára 2012 tu žilo 376 obyvateľov, z toho 202 mužov a 174 žien, pričom priemerný vek v obci bol 39,5 roka (muži 37,3 roka, ženy 42,0 roka). Hustota zaľudnenia v obci činí 42 obyvateľov/km2.

 Dejiny 
Prvú zmienku o obci nájdeme v historických prameňoch v roku 1070.

V 16. stoeočí boli Žerčice povýšené na mestečko s vlastným erbom a mnohými privilégiami, patrí medzi najstaršie obce v stredných Čechách.

 Územnosprávne začlenenie 
Dejiny územnosprávneho začleňovania zahrňujú obdobie od roku 1850 do súčasnosti.

V chronologickom prehľade je uvedená územno administratívna príslušnosť obce v roku, kedy k zmene došlo:
 1850 zem česká, kraj Jičín, politický aj súdny okres Mladá Boleslav;
 1855 zem česká, kraj Mladá Boleslav, súdny okres Mladá Boleslav;
 1868 zem česká, politický aj súdny okres Mladá Boleslav;
 1939 zem česká, Oberlandrat Jičín, politický aj súdny okres Mladá Boleslav;Amtliches Deutsches Ortsbuch für das Protektorat Böhmen und Mähren
 1942 zem česká, Oberlandrat Praha, politický aj súdny okres Mladá Boleslav;Nařízení ministra vnitra č. 185/1942 Sb.
 1945 zem česká, správny aj súdny okres Mladá Boleslav;
 1949 Pražský kraj, okres Mladá Boleslav;
 1960 Stredočeský kraj, okres Mladá Boleslav.

 Rok 1932 
V obci Žerčice (prísl. Kladěruby, 587 obyvateľov, katol. kostol) boli v roku 1932 evidované tieto živnosti a obchody:Adresář republiky Československé pro průmysl, živnosti, obchod a zemědělství, sestavila a vydala firma Rudolf Mosse, Praha 1932, svazek I, strana 1946. (česky a německy)

výroba cementového tovaru, holič, 2 hostince, kolár, 2 kováči, mlyn, obchod s obuvou Baťa, 3 obuvníci, pekár, 2 mäsiari, 3 obchody so zmiešaným tovarom, sporiteľní a záložní spolok pre Žerčice, trafika, 3 stolári, veľkostatok

 Pamiatky 
 Kostol svätého Mikuláša
 Socha svätého Floriána
 Žerčické mohyly, archeologické nálezisko v lese na západ od dediny

 Doprava 
 Cestná doprava
 Do obce vedú cesty III. triedy

 Železničná doprava
 Železničná trať ani stanica na území obce v súčasnosti niesu.
 Najbližšie obci je železničná stanica Dobrovice vo vzdialenosti 6 km ležiaca na trati 071 z Nymburka do Mladej Boleslavi.
 V minulosti Žerčicami viedla železničná trať Rokytňany - Dobrovice město.
 Zrušená železničná trať bola jednokoľajová miestna súkromná trať, majiteľom bol gróf Thurn-Taxis. Nákladná doprava bola zahájená roku 1883, osobná doprava roku 1902. Trať bola zoštátnená roku 1908. Prepravné zaťaženie trate vlakmi pre cestujúcich bolo minimálne, išlo o 2 páry osobných vlakov denne. Osobná doprava bola zastavená roku 1970, trať zrušená roku 1974.

 Autobusová doprava
 V obci mali zastávku v júni 2011 autobusové linky idúce do týchto cieľov: Dobrovice, Jičín, Mladá Boleslav, Nová Paka, Pecka, Praha.Portál CIS o jízdních řádech

 Významný rodáci 
 Samuel Friedrich Bockshorn, hudobný skladateľ (1628-1664)

 Referencie 



 Iné projekty 

 Externé odkazy 
 Oficiálna stránka obce

Kategória:Obce okresu Mladá Boleslav